Подељен (филм)
Подељен () је амерички психолошки хорор трилер филм из 2017. године редитеља и сценаристе М. Најта Шјамалана. Продуценти филма су М. Најт Шјамалан, Џејсон Блум и Марк Бинсток. Музику је компоновао Вест Дилан Тордсон.

Глумачку екипу чине Џејмс Макавој, Анја Тејлор-Џој, Бети Бакли, Хејли Лу Ричардсон и Џесика Сала. Светска премијера филма је била одржана 20. јануара 2017. у Сједињеним Америчким Државама.

Буџет филма је износио 9 000 000 долара, а зарада од филма је 278 500 000 долара.

Радња 

Редитељ, сценариста и продуцент Најт Шјамалан враћа се с новим оригиналним трилером Подељен који се бави мистериозним и забаченим деловима поремећеног ума једног човека.

Док је ментална подељеност оних који имају дисоцијативни поремећај личности дуго фасцинирала и збуњивала научнике, верује се да неки могу да манифестују и јединствене физичке атрибуте за сваку од личности, когнитивну и психолошку призму унутар једног бића.

Иако је Кевин (Џејмс Макавој) исказао 23 личности свом психијатру, др Флечер (Бети Бакли), једна је још увек у сенци, али се спрема да се испољи и надвлада све остале. Приморан да отме три тинејџерке које предводи својеглава и промућурна Кејси (Анја Тејлор-Џој), Кевин започиње борбу за преживљавање са свим личностима унутар себе, као и онима около, док се зидови међу његовим идентитетима руше.

Улоге 

|-
| Џејмс Макавој || Кевин Вандел Крамб
|-
| Анја Тејлор-Џој || Кејси Кук
|-
| Бети Бакли || Карен Флечер
|-
| Хејли Лу Ричардсон || Клер Беноит
|-
| Џесика Сала || Марсиа
|}

Спољашње везе 
 

Филмови 2017.
Амерички филмови
Амерички психолошки трилери
Амерички филмски трилери
Амерички хорор филмови
Психолошки хорор филмови
Телесни хорор филмови
Филмови на енглеском језику
Филмови студија Universal Pictures
Филмови Taramount Film-а
Хорор филмови 2010-их
Филмови за које је музику компоновао Вест Дилан Тордсон